ai4bharat/Pralekha huggingface dataset:
पंतप्रधान कार्यालय
पंतप्रधानांनी, कारगिल विजय दिवसानिमित्त सैनिकांना वाहिली आदरांजली
पंतप्रधान नरेंद्र मोदी यांनी कारगिल विजय दिवसानिमित्त, कारगिलमध्ये आपल्या देशाचे रक्षण करणाऱ्या सर्व शूर योद्ध्यांना, त्यांच्या शौर्य आणि सर्वोच्च बलिदानाबद्दल आदरांजली वाहिली आहे.
आपल्या ट्विट संदेशात पंतप्रधान म्हणाले;
"कारगिल विजय दिवस भारतमातेच्या सन्मानाचे आणि प्रतिष्ठेचे प्रतिक आहे. याप्रसंगी, मातृभूमीच्या रक्षणासाठी पराक्रमाची पराकाष्ठा करणाऱ्या देशातील सर्व साहसी सपुत्रांना माझे शत-शत नमन। जय हिंद!"
आरोग्य आणि कुटुंब कल्याण मंत्रालय
कोविड 19: गैरसमज आणि वस्तुस्थिती
आरोग्य आणि कुटुंब कल्याण मंत्रालयाने सर्व कोविड -19 बाधित रूग्णांसाठी क्षयरोग  तपासणी आणि सर्व क्षयरोग रुग्णांसाठी कोविड -19 तपासणी करण्याची शिफारस केली आहे
टीबी-कोविड आणि टीबी-आयएलआय/सारीची दोन्ही प्रकारे तपासणीच्या गरजेचा पुनरुच्चार करण्यासाठी आरोग्य मंत्रालयाने विविध सूचना आणि मार्गदर्शक तत्वे जारी केली
टीबीच्या रुग्णवाढीचा संबंध कोविड -19 शी जोडण्यासाठी पुराव्यांचा अभाव
कोविड -19 संसर्ग झालेल्या रूग्णांमध्ये क्षयरोगाचे  प्रमाण अचानक वाढल्याचे आढळून आले असून डॉक्टरांकडे दररोज सुमारे डझनभर असे रुग्ण येत असल्यामुळे त्यांनाही काळजी वाटत आहे असा आरोप काही माध्यमांनी केला आहे.
हे स्पष्ट करण्यात आले आहे की आरोग्य आणि कुटुंब कल्याण मंत्रालयाने सर्व कोविड -19 बाधित रूग्णांसाठी क्षयरोग  तपासणी आणि सर्व क्षयरोग रुग्णांसाठी कोविड -19 तपासणी करण्याची शिफारस केली आहे. राज्य/केंद्रशासित प्रदेशांना ऑगस्ट 2020 पासून टीबी आणि कोविड -19 रुग्ण शोधण्यासाठी आणि उत्तम देखरेखीसाठी प्रयत्नांमध्ये समन्वय राखण्यास सांगितले आहे.
त्याशिवाय टीबी-कोविड आणि टीबी-आयएलआय/सारीच्या दोन्ही पद्धतीने तपासणी करण्याच्या गरजेचा पुनरुच्चार करण्यासाठी आरोग्य आणि कुटुंब कल्याण मंत्रालयाने विविध सूचना आणि मार्गदर्शक तत्वे जारी केली आहेत. राज्ये/केंद्रशासित प्रदेश त्याची अंमलबजावणी करत आहेत.
कोविड -19 संबंधित निर्बंधांच्या परिणामामुळे, 2020 मध्ये क्षयरोगाचे निदान झालेल्यांच्या अधिकृत नोंदणीत सुमारे 25% घट झाली होती, मात्र हा परिणाम कमी करण्यासाठी विशेष प्रयत्न केले जात असून ओपीडीमध्ये तपासणी अधिक तीव्र करण्यात आली आहे तसेच सर्व राज्यांकडून समाजात सक्रिय रुग्ण शोधण्याची मोहीम राबवली जात आहे.
मात्र, कोविड -19 मुळे किंवा क्षयरोगी शोधण्याच्या अधिक प्रयत्नांमुळे क्षयरोग्यांची संख्या वाढल्याचे सांगणारे पुरेसे पुरावे उपलब्ध नाहीत.
क्षयरोग  आणि कोविड -19 हे दोन्ही आजार संसर्गजन्य म्हणून ओळखले जातात आणि ते प्रामुख्याने फुफ्फुसांवर हल्ला करतात आणि खोकला, ताप आणि श्वास घेण्यात त्रास यासारखे लक्षणे आढळतात, जरी क्षयरोगाचा इन्क्युबेशन कालावधी मोठा असतो आणि रोगाची सुरुवात हळूहळू होते या तथ्यातून क्षयरोग  आणि कोविड -19 हे दोन्ही आजार अधिक ठळकपणे अधोरेखित करता येतात.
याशिवाय क्षयरोगाचे सूक्ष्म जंतू मानवांमध्ये सुप्त अवस्थेत असतात आणि जेव्हा एखाद्या कारणास्तव एखाद्या व्यक्तीची प्रतिकारशक्ती कमी होते तेव्हा या जंतूंची वेगाने वाढ होण्याची शक्यता असते. कोविडनंतरच्या परिस्थितीत देखील हे लागू होते जेव्हा एखाद्या व्यक्तीची त्या विषाणूमुळे किंवा उपचारामुळे, विशेषत: स्टिरॉइड्स सारख्या रोगप्रतिबंधक औषधामुळे देखील प्रतिकारशक्ती कमी होते.
सार्स-सिओव्ही -2 संसर्ग झालेल्या व्यक्तीला सक्रिय क्षयरोगाचा अधिक धोका संभवतो, कारण क्षयरोग हा काळ्या बुरशीसारख्या संधीसाधू संसर्ग आहे.
गृह मंत्रालय
केंद्रीय गृह आणि सहकार मंत्री अमित शहा यांच्या अध्यक्षतेखाली सोमवारी नवी दिल्ली येथे ‘अंमली पदार्थांची तस्करी आणि राष्ट्रीय सुरक्षा’ या विषयावरच्या प्रादेशिक परिषदेचे आयोजन
परिषदेदरम्यान, केंद्रीय गृहमंत्र्यांच्या नेतृत्वाखाली, सर्व राज्यांच्या एएनटीएफच्या समन्वयाने, अंमली पदार्थ नियंत्रण ब्युरो द्वारे देशातील विविध भागांमध्ये 1,44,000 किलोग्रॅम अंमली पदार्थ नष्ट करण्यात येणार
नवी दिल्ली, 16 जुलै 2023
केंद्रीय गृह आणि सहकार मंत्री अमित शहा यांच्या अध्यक्षतेखाली सोमवारी नवी दिल्ली येथे ‘अंमली पदार्थांची तस्करी आणि राष्ट्रीय सुरक्षा’ या विषयावरील प्रादेशिक परिषदेचे आयोजन करण्यात आले आहे. परिषदेदरम्यान, केंद्रीय गृहमंत्र्यांच्या नेतृत्वाखाली, सर्व राज्यांच्या अंमली पदार्थ विरोधी कृती दलाच्या समन्वयाने अंमली पदार्थ नियंत्रण ब्युरो द्वारे देशातील विविध भागांमध्ये 1,44,000 किलोग्रॅम अंमली पदार्थ नष्ट केले जाणार आहेत.
विविध राज्यांच्या विविध कायदा अंमलबजावणी संस्थांद्वारे एकूण 1,44,122 किलोग्रॅम अंमली पदार्थ नष्ट केले जातील , यामध्ये आसाममधील 1,486 किलोग्रॅम, चंदीगडमधील229 किलोग्रॅम, गोव्यात 25 किलोग्रॅम, गुजरातमधील 4,277 किलोग्रॅम, हरियाणामधील 2,458 किलोग्रॅम, जम्मू आणि काश्मीरमधील 4,069 किलोग्रॅम, मध्य प्रदेशमधील 1,03,884 किलोग्रॅम, महाराष्ट्रमधील 159 किलोग्रॅम, त्रिपुरामधील 1,803 किलोग्रॅम आणि उत्तर प्रदेशमधील 4,049 किलोग्रॅमचा समावेश आहे.
पंतप्रधान नरेंद्र मोदी यांच्या नेतृत्वाखाली केंद्र सरकारने अंमली पदार्थमुक्त भारत निर्माण करण्यासाठी अंमली पदार्थांविरुद्ध ‘शून्य सहिष्णुता ’ धोरण स्वीकारले आहे. 1 जून, 2022 पासून 15 जुलै 2023 पर्यंत, अंमली पदार्थ नियंत्रण ब्युरोचे सर्व प्रादेशिक विभाग आणि राज्यांच्या अंमली पदार्थ विरोधी कृती दलाच्या सर्व प्रादेशिक विभागांनी एकत्रितपणे सुमारे 9,580 कोटी रुपये मूल्य असलेले सुमारे 8,76,554 किलोग्रॅम अंमली पदार्थ नष्ट केले असून ते निर्धारित उद्दिष्टाच्या 11 पट अधिक आहे. सोमवारी आणखी अंमली पदार्थ नष्ट केल्यावर , एका वर्षात नष्ट करण्यात आलेल्या अंमली पदार्थांचे एकूण प्रमाण सुमारे 10 लाख किलोग्रॅमवर पोहोचेल, ज्याची किंमत सुमारे 12,000 कोटी रुपये आहे. पंतप्रधान नरेंद्र मोदी यांचे अंमली पदार्थ मुक्त भारताचे स्वप्न साकार करण्यासाठी, अंमली पदार्थ नष्ट करण्याची ही मोहीम सक्रियपणे आणि त्याच उत्साहाने सुरू राहील.N.Chitale/S.Kane/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 96
अल्पसंख्यांक मंत्रालय
करतारपूर लंघा संघर्ष समिती, श्री अमृतसर, पंजाबच्या शिष्टमंडळाने श्री करतारपूर मार्गिका पुन्हा सुरू करण्याचा मोठा निर्णय घेतल्याबद्दल पंतप्रधान नरेंद्र मोदी आणि गृहमंत्री अमित शहा यांचे आभार मानले
श्री करतारपूर लंघा संघर्ष समिती, श्री अमृतसर, पंजाब येथील शिष्टमंडळाने आज नवी दिल्ली येथे राष्ट्रीय अल्पसंख्यक आयोगाचे अध्यक्ष इक्बाल सिंग लालपुरा यांची भेट घेतली आणि श्री करतारपूर मार्गिका पुन्हा सुरू करण्याचा मोठा निर्णय घेतल्याबद्दल पंतप्रधान नरेंद्र मोदी आणि गृहमंत्री अमित शहा यांचे आभार मानणारे निवेदन सादर केले.
शिख पंथात गुरुद्वारा श्री दरबार साहिब करतारपूर  याला मोठे महत्त्व असल्याचे शिष्टमंडळाने त्यांच्या निवेदनात नमूद केले. शीख धर्माचे संस्थापक श्री गुरु नानक देवजी यांनी त्यांच्या आयुष्यातील शेवटची 18 वर्षे करतारपूर येथे शीख धर्माचा प्रचार करत व्यतीत केली. देशाच्या फाळणीनंतर, शीख पंथ आणि नानक नाम लेवा संगतांनी श्री गुरू नानक देव यांच्या शेवटच्या समाधीस्थळाचे दर्शन घेण्याची इच्छा व्यक्त केली. 70 वर्षांपासून या संगतकडून केली जात असलेली प्रार्थना आणि त्यांच्या धार्मिक भावना लक्षात घेऊन कर्तारपूर मार्गिका केंद्र सरकारच्या पुढाकाराने पुन्हा खुली करण्यात आली होती. 9 नोव्हेंबर 2019 रोजी भारताकडून पंतप्रधान नरेंद्र मोदी यांच्या हस्ते याचे उद्घाटन करण्यात आले. दुर्दैवाने, कोविड-19 च्या प्रादुर्भावामुळे,ही मार्गिका 16 मार्च 2020 रोजी बंद करण्यात आली होती. तेव्हापासून, शीख संगत कर्तारपूर मार्गिका पुन्हा सुरू करण्यासाठी आग्रही होत्या.
गुरु नानक यांच्या जयंतीनिमित्त करतारपूर मार्गिका पुन्हा सुरू केल्याबद्दल त्यांनी केंद्र सरकारचे आभार मानले आहेत. सरकारच्या या निर्णयामुळे 19 नोव्हेंबर 2021 रोजी श्री गुरू नानक देवजींच्या जयंतीनिमित्ताने आनंद आणि उत्साह वाढेल.ही मार्गिका अखंड सुरू राहील आणि योग्य ती व्यवस्था केली जाईल आणि श्री करतारपूर साहिबला भेट देणाऱ्या जास्तीत जास्त यात्रेकरूंसाठी सरकारकडून योग्य व्यवस्था केली जाईल, अशी आशाही त्यांनी व्यक्त केली.
अर्थ मंत्रालय
केंद्रीय अर्थ मंत्र्यांची उद्योग, सेवा आणि व्यापार क्षेत्रातल्या प्रतिनिधींशी अर्थसंकल्प पूर्व चर्चा
नवी दिल्ली, 17 डिसेंबर 2019
केंद्रीय अर्थ मंत्री निर्मला सीतारमण यांनी उद्योग, सेवा तसेच व्यापार क्षेत्रातील प्रतिनिधींशी 2020-21 च्या सर्वसाधारण अर्थसंकल्पाबाबत चर्चा केली.
खाजगी गुंतवणुकीवर देशातल्या नियामक विषयक नियमांचा परिणाम, निर्यातीला चालना देण्यासाठीच्या उपाययोजना, औद्योगिक उत्पादन, प्रसार माध्यम आणि करमणूक क्षेत्र, माहिती तंत्रज्ञान क्षेत्र आणि त्यांच्याशी संबंधित सेवा आदींबाबत या बैठकीत चर्चा करण्यात आली.
भारतीय अर्थव्यवस्थेला गतीमान करण्यासाठी उपस्थित प्रतिनिधींनी अनेक सूचना केल्या. करविषयक दाव्यांची संख्या कमी करणे, कर आणि कंपनी कायद्यातील भेदभाव, कामगार कायदे आणि शुल्कांचे सुसूत्रीकरण, एमएसएमई निर्यातदारांना सहाय्य करण्यासाठी निर्यात विकास निधी, उत्पादन क्षेत्रातील सुलभ गुंतवणूक आदी विषयांवर यावेळी अनेक सूचना मांडण्यात आल्या.
केंद्रीय अर्थ राज्यमंत्री अनुराग ठाकूर, अर्थ सचिव राजीव कुमार, आर्थिक व्यवहार मंत्रालयाचे सचिव अतनू चक्रबर्ती, विविध खात्यांचे सचिव आणि वरिष्ठ अधिकारी, उद्योग क्षेत्रातील प्रतिनिधी या बैठकीला उपस्थित होते.
S.Tupe/J.Patankar/P.Kor
(Visitor Counter : 75
सांख्यिकी आणि कार्यक्रम अंमलबजावणी मंत्रालय
भारतातील वेतनपट अहवाल–औपचारिक रोजगार स्थिती
सांख्यिकी आणि कार्यक्रम अंमलबजावणी मंत्रालयाच्या, राष्ट्रीय सांख्यिकी कार्यालयाने , प्रगतीच्या परिणामांचे मूल्यांकन, करण्यासाठी निवडक सरकारी संस्थांकडे उपलब्ध प्रशासकीय नोंदींच्या आधारे सप्टेंबर, 2017 ते मे 2022 या कालावधीत देशाच्या रोजगाराच्या स्थिती संदर्भात प्रसिध्दीपत्रक जारी केले आहे.
यासंदर्भात तपशीलवार नोंद पुढे जोडली आहे.
कृषी मंत्रालय
पूर आणि कोविड महामारीचा फटका बसलेल्या शेतकऱ्यांना मदत
नवी दिल्ली, 12 फेब्रुवारी 2021
राज्य सरकारे विविध नैसर्गिक आपत्तींचा फटका बसलेल्यांना दिलासा देण्यासाठी राज्य आपत्ती व्यवस्थापन निधी मधून आर्थिक आणि इतर मदत करत असतात. यासाठी केंद्र सरकारद्वारे मंजूर वस्तू आणि नियमांनुसार राज्यांना हा निधी देण्यात आला आहे. तसेच निश्चित प्रक्रियेनुसार, राष्ट्रीय आपत्ती प्रतिसाद निधीमधून अतिरिक्त मदतही देण्यात आली आहे.
कोविडचे संक्रमण आणि जागतिक आरोग्य संघटनेने कोविडला जागतिक महामारी म्हणून जाहीर केल्याचे लक्षात घेत, केंद्र सरकारने विशेष एकरकमी निधी वितरणाच्या माध्यमातून कोविडला अधिसूचित आपत्ती म्हणून ग्राह्य धरण्याचा निर्णय घेतला, जेणेकरून वर्ष 2019-20 आणि 2020-21मध्ये राज्य आपत्ती प्रतिसाद निधीमध्ये त्यासाठी मदत देता येईल. त्यानुसार, केंद्र सरकारने , सर्व राज्यांमधील SDRMF निधीसाठी 3 एप्रिल 2020 रोजी 11,092.00 पहिला हप्ता जारी केला. त्यानंतर 17 राज्यांना 7866.00 कोटी रुपयांचा दुसरा हप्ता जारी करण्यात आला. त्यापुढे, 2020-21 या वर्षात दिलेल्या निधीपैकी 50 टक्के निधी कोविड व्यवस्थापनासाठी खर्च करण्याची परवानगी मिळाली आहे.
कृषी क्षेत्राशी संबंधित सर्व कामे सुरळीत चालू ठेवण्यासाठी आवश्यक त्या सर्व उपाययोजना केल्या गेल्या. शेतकऱ्यांना मदत करण्यासाठी अनेक योजना /कार्यक्रमही या काळात सुरु करण्यात आले.
केंद्रीय कृषीमंत्री नरेंद्र सिंह तोमर यांनी आज राज्यसभेत एका लिखित उत्तराद्वारे ही माहिती दिली.
S.Tupe/R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 151
माहिती आणि प्रसारण मंत्रालय
कोरोना विरोधात लढ्यासाठी एकत्रित व्हा : कोविड -19 विरोधात पंतप्रधानांनी केला लोक-चळवळीचा प्रारंभ
"या घातक विषाणूचा संसर्ग रोखण्यासाठी आवश्यक ती सर्व खबरदारी घेण्यासाठी मी वचनबद्ध आहे"
"मास्कचा वापर करा. हात वारंवार धुवा. सोशल डिस्टनसिंग चे पालन करा. दो गज की दुरी चे पालन करा." असे पंतप्रधानांनी देशाला कोविड-19 संदर्भात योग्य आचरण ठेवण्याचे स्मरण करून दिले आहे.
कोरोनाविरोधात एकत्रित लढा देण्यासाठी लोक-चळवळीचा प्रारंभ करताना त्यांनी जनतेला याची आठवण करून दिली आहे. जनतेचा सहभाग वाढवण्यासाठी आणि कोविड-19 विरोधातला लढा एकत्रितपणे जिंकण्याच्या उद्देशाने ही मोहीम हाती घेण्यात आली आहे.
देशव्यापी चळवळीचा भाग म्हणून केंद्र सरकार, केंद्रशासित प्रदेश, मंत्री, विभाग आणि राज्य सरकारांसमवेत नागरिकांपर्यंत पोहोचणार आहे. प्रदेशनिहाय संपर्कासह विशेषतः कोविड-19 चे रुग्ण मोठ्या प्रमाणात आहेत अशा जिल्ह्यात तिथल्या गरजांनुसार आखलेल्या विशिष्ट संपर्क अभियानांतर्गत नागरिकांपर्यंत पोहोचणार आहेत. आवश्यक ते खबरदारीचे उपाय योग्य अश्या माध्यम, मंचाद्वारे पोहोचवण्यात येतील. प्रत्येक नागरिकाला त्याचा लाभ होईल अशा सोप्या आणि सुलभ संदेशावर विशेष लक्ष पुरवण्यात येईल असे माहिती आणि प्रसारण मंत्री प्रकाश जावडेकर यांनी या मोहिमे संदर्भात बोलताना सांगितले.
महाराष्ट्र राज्यातील केंद्र आणि राज्य सरकारचे विविध विभाग या मोहिमेमध्ये सक्रियपणे सहभागी झाले आणि संक्रमणाविरोधात एकत्र येण्याचा संकल्प केला. कर्मचाऱ्यांनी प्रतिबंधात्मक उपायांचे पालन करण्याची आणि इतरांनाही प्रतिबंधात्मक उपायांचे पालन करण्यास प्रोत्साहित करण्याची प्रतिज्ञा घेतली. जीएसटी आयुक्तालय, प्राप्तीकर विभाग, पश्चिम रेल्वे, मध्य रेल्वे, पत्र सूचना कार्यालय, प्रकाशन विभाग, फिल्मस डिव्हीजन, आकाशवाणी, दूरदर्शन, बृहन्मुंबई महानगरपालिका हे विभाग यात सहभागी झाले होते. तसेच बीपीसीएल, ओएनजीसी, एचपीसीएल या सार्वजनिक क्षेत्रातील उद्योग समूह यांनीही या अभियानात सहभाग नोंदवला. शासकीय कार्यालयांमध्ये आणि सार्वजनिक ठिकाणी जनतेला कोविड-19 उचित व्यवहारासंबंधी मार्गदर्शन करणारे फलक लावण्यात आले आहेत.
हा संदेश सर्वदूर पोहोचवण्यासाठी, माहिती व प्रसारण मंत्रालयांतर्गत असलेल्या प्रादेशिक लोकसंपर्क ब्युरो-, महाराष्ट्र आणि गोवा विभागाने ‘जन जन की बातें’ हे पॉडकास्ट सुरु केले आहे. तसेच आरओबीने कोरोना जनजागृतीसाठी काही जिंगल्स तयार केल्या आहेत. या अभियानाचे आभासी पद्धतीने उद्घाटन करताना माहिती व प्रसारण मंत्रालयाच्या पश्चिम विभागाचे महासंचालक मनीष देसाई म्हणाले की, लोकांमध्ये वर्तणुकीतील बदल घडवून आणण्यासाठी जनसंवाद अतिशय महत्त्वाचा घटक आहे.
सार्वजनिक क्षेत्रांतील विविध मान्यवरांनी या राष्ट्रीय अभियानाला आपला पाठिंबा दर्शवला असून लोकांना खेद करण्याऐवजी सुरक्षित राहण्याचे आवाहन केले आहे. ही मोहीम वैयक्तिक, कौटुंबिक आणि सामाजिक पातळीवर सुरक्षित आणि अधिक जबाबदार सार्वजनिक वर्तन करण्यास हातभार लावेल, जेणेकरुन या महामारीविरुद्ध लढा देण्यास आपण अधिक सक्षम होऊ.
R.Tidke/N.Chitale/S.Thakur/S.Tupe/P.Kor
पंतप्रधान कार्यालय
ब्रिजवॉटर असोसिएट्सचे सह संस्थापक रे डेलिओ यांनी घेतली पंतप्रधान मोदी यांची भेट
नवी दिल्ली, 21 जून 2023
अमेरिकन गुंतवणूकदार, लेखक आणि हेज फंड, ब्रिजवॉटर असोसिएट्सचे सह संस्थापक, रे डेलिओ यांनी आज न्यूयॉर्क इथे पंतप्रधान नरेंद्र मोदी यांची भेट घेतली.
डेलिओ यांच्याशी झालेल्या चर्चेत, भारतात आर्थिक वृद्धीला चालना देण्यासाठी, अनुपालने कमी करणे तसेच अनेक कायदेशीर प्रकरणातील फौजदारी कलमे काढून टाकण्यासारख्या केंद्र सरकारच्या निर्णयांची पंतप्रधानांनी माहिती दिली. डेलिओ यांनी भारतात अधिकाधिक गुंतवणूक करावी, असे आमंत्रण पंतप्रधानांनी दिले.R.Aghor/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
विज्ञान आणि तंत्रज्ञान मंत्रालय
विज्ञानाने कालच्या परी-कथांचे आजच्या वास्तवात रुपांतर केले आहे, म्हणूनच पारंपरिक ज्ञानाचा आधुनिक संशोधनाशी जास्तीत जास्त संयोग अपेक्षेपलीकडील परिणाम देऊ शकेल - केंद्रीय मंत्री डॉ. जितेंद्र सिंह
विज्ञानाने कालच्या परी-कथांचे आजच्या वास्तवात रुपांतर केले आहे आणि म्हणूनच पारंपरिक ज्ञानाचा आधुनिक संशोधनाबरोबरचा संयोग अपेक्षेपलीकडील परिणाम देऊ शकतो असे केंद्रीय विज्ञान आणि तंत्रज्ञान , भूविज्ञान , पंतप्रधान कार्यालय, कार्मिक, सार्वजनिक तक्रारी, निवृत्ती वेतन, अणुऊर्जा आणि अवकाश राज्य मंत्री डॉ. जितेंद्र सिंह यांनी आज सांगितले.
डेहराडून इथल्या उत्तरांचल विद्यापीठाच्या परिसरात आयोजित आकाश तत्त्व- “जीवनासाठी आकाश”, या विषयावरील 4-दिवसीय राष्ट्रीय परिषदेमध्ये बीजभाषण देताना डॉ. जितेंद्र सिंह म्हणाले की, भारत आज नवोदित देशांना नॅनोसॅटेलाइटसह उपग्रह निर्मितीमध्ये आणि क्षमता विकासात मदत करत आहे. म्हणून संपूर्ण जग भारताकडे एक प्रेरणा स्थान म्हणून पाहत आहे, ते म्हणाले. डॉ जितेंद्र सिंह म्हणाले की, जागतिक राष्ट्रसंघामध्ये भारताचं स्थान उंचावत असून, अंतराळ संशोधनाच्या मदतीने ते शक्य होईल. अंतराळ क्षेत्रात आज 102 पेक्षा जास्त स्टार्टअप्स कार्यरत आहेत. त्याशिवाय, भू-स्थानिक मार्गदर्शक सूचनांनी 6 लाखापेक्षा जास्त भारतीय गावांचे सर्वेक्षण करण्यासाठी स्वामित्व  सारख्या योजनांना बळ दिले आहे, असे ते म्हणाले.
डॉ जितेंद्र सिंह म्हणाले, भारताच्या अंतराळ क्षेत्राबाबतच्या आकांक्षा चंद्र आणि मंगळावरील मोहिमांमधून प्रतिबिंबित होत असल्या, तरी गगनयान ही देशाची पहिली मानवी अंतराळ मोहीम, भारताच्या अवकाशातील साहसी मोहिमांमधील एक महत्त्वाचा टप्पा असेल. मानवरहित गगनयान उड्डाण 2023 च्या अखेरीला होणार आहे. मानवरहित दुसरे उड्डाण 2024 च्या मध्याला होईल, तर मानवासह होणारे उड्डाण 2024 पर्यंत नियोजित आहे, असे ते म्हणाले.
डॉ जितेंद्र सिंह म्हणाले की, या तीन दिवसांच्या परिषदेत सुमारे 35 नामवंत वक्ते त्यांचे दृष्टिकोन मांडणार आहेत, म्हणून डेहराडून परिषदेमधून ते आकाश तत्वाच्या विविध आयामांवर नवीन विचारांची अपेक्षा करत आहेत. भारतातील तरुणांना आधुनिक वैज्ञानिक प्रगतीसह प्राचीन विज्ञानामधील ज्ञानाची ओळख करून देणे हा या परिषदेचा मुख्य उद्देश आहे.
पंतप्रधान कार्यालय
राष्ट्रकुल 2022 स्पर्धेत कांस्यपदक पटकावल्याबद्दल पंतप्रधान नरेंद्र मोदी यांच्याकडून भारोत्तोलक पी. गुरुराजा याचे अभिनंदन
राष्ट्रकुल 2022 स्पर्धेत कांस्यपदक पटकावल्याबद्दल पंतप्रधान नरेंद्र मोदी यांनी भारोत्तोलक पी. गुरुराजा याचे अभिनंदन केले आहे.
''पी. गुरुराजा याच्या कामगिरीने खूप आनंद होत आहे. राष्ट्रकुल स्पर्धेत कांस्यपदक पटकावल्याबद्दल त्याचे मनःपूर्वक अभिनंदन. त्याने प्रचंड चिकाटी आणि दृढनिश्चयाच्या जोरावर यश संपादन केले. त्याने त्याच्या क्रीडाप्रवासात यशाचे असे अनेक टप्पे पार करावेत, अशा शुभेच्छा देतो.''
असे ट्वीट पंतप्रधानांनी केले आहे.
कोळसा मंत्रालय
कोळशाच्या आयातीचे प्रमाण कमी करण्यासाठी देशाची कोळसा शुद्धीकरण क्षमता वाढवली पाहिजे : केंद्रीय कोळसा सचिव अमृत लाल मीणा
नवी दिल्ली, 31 जुलै 2023
केंद्रीय कोळसा मंत्रालयाच्या अधिपत्याखालील भारतीय राष्ट्रीय समिती जागतिक खनन काँग्रेसने “कोळसा शुद्धीकरण – संधी आणि आव्हाने” या राष्ट्रीय चर्चासत्राचे आयोजन केले. भारतातील कोळसा क्षेत्राच्या लाभदायक भविष्याविषयी चर्चा करण्याच्या हेतूने आयोजित करण्यात आलेल्या या चर्चासत्रात, उद्योग क्षेत्रातील अनेक तज्ञ, संशोधक तसेच भागधारक सहभागी झाले होते. या चर्चासत्रामुळे कोळसा क्षेत्रातील व्यक्तींसाठी ज्ञानाची देवाणघेवाण, सहयोगी संबंधांची जोपासना आणि अभिनव संशोधनाला प्रोत्साहन देण्याच्या दृष्टीने एक अद्वितीय व्यासपीठ निर्माण झाले.
केंद्रीय कोळसा मंत्रालयाचे सचिव अमृत लाल मीणा यांनी या चर्चासत्रात केलेल्या बीजभाषणात, कोकिंग आणि नॉन-कोकिंग प्रकारच्या कोळशाच्या वॉशरीज म्हणजेच शुद्धीकरणाची क्षमता वाढवण्याच्या तातडीच्या गरजेवर भर दिला. ते म्हणाले की असे केल्यामुळे भारताचे कोळसा आयातीवरील अवलंबित्व कमी होईल आणि देशांतर्गत कोळसा क्षेत्राचा लाभ होईल. देशातील कोळसा उत्पादनाची कार्यक्षमता लक्षणीय प्रमाणात वाढवण्यासाठी अत्याधुनिक तंत्रज्ञानांचा वापर आणि नवनव्या खाणींचा शोध या बाबींवर त्यांनी अधिक भर दिला. त्याचबरोबर कोळशाच्या वाहतुकीतील अडथळ्यांवर मात करण्यासाठी विविध रेल्वे प्रकल्प हाती घेण्यात आले असून कोळसा उद्योगाच्या वाढीसाठी अनेक पायाभूत सुविधा प्रकल्प राबवण्यात येत आहेत अशी माहिती त्यांनी दिली.
केंद्रीय कोळसा मंत्रालयाचे अतिरिक्त सचिव एम.नागराजू यांनी कोळसा वॉशरीज प्रक्रियेतील तंत्रज्ञानाच्या सर्वोत्तम वापराचे महत्त्व अधोरेखित केले. अत्याधुनिक तंत्रे आणि पद्धतींचा स्वीकार करून, कोळसा क्षेत्र उच्च दर्जाच्या कोळशाचे अधिकाधिक उत्पादन करू शकते आणि त्यायोगे, भारताची उर्जा सुरक्षा आणि शाश्वतता विषयक ध्येयांप्रती योगदान देऊ शकते असे ते म्हणाले.
याप्रसंगी उपस्थितांना संबोधित करताना कोल इंडिया  कंपनीचे अध्यक्ष पी.एम.प्रसाद यांनी कोकिंग आणि नॉन-कोकिंग प्रकारच्या कोळशाच्या दर्जात सुधारणा करण्याच्या बाबतीत वॉशरीजची महत्त्वाची भूमिका अधोरेखित केली तसेच विविध क्षेत्रांना उच्च दर्जाच्या कोळशाचा सुरळीत पुरवठा सुनिश्चित करण्यात कोळसा वॉशरीजला असलेल्या महत्त्वावर अधिक भर दिला.
केंद्रीय मंत्रालयाच्या अखत्यारीतील सीआयएलचे संचालक  आणि सीसीएलच्या व्यवस्थापकीय संचालक डॉ.बी.वीरा रेड्डी यांनी पुढच्या वर्षीपासून शेजारी देशांना कोळशाची निर्यात करण्याच्या कोळसा मंत्रालयाच्या योजनेची माहिती दिली. यामुळे याप्रदेशातील प्रमुख कोळसा पुरवठादार देश म्हणून भारताचे स्थान निश्चित होईल असे ते म्हणाले.
टाटा स्टील या कंपनीचे कॉर्पोरेट व्यवहार विभाग प्रमुख मनीष मिश्रा यांनी या चर्चासत्रात देशांतर्गत पोलाद उद्योगासाठी कोकिंग कोळशाच्या वापराविषयी सविस्तर माहिती दिली.
“कोळशाचे शुद्धीकरण – संधी आणि आव्हाने” या राष्ट्रीय चर्चासत्रामुळे कोळसा क्षेत्रातील प्रगत तंत्रज्ञानाला प्रोत्साहन देतानाच, अधिक शुद्ध आणि उच्च दर्जाच्या कोळशाचे उत्पादन करण्याप्रती भारताच्या समर्पिततेला अधोरेखित केले. संशोधन आणि विकास कार्यामध्ये गुंतवणूक करुन, तंत्रज्ञानाचा अधिकाधिक वापर करून आणि वाहतूकविषयक अडथळे दूर करुन कोळशाच्या वॉशिंगची संपूर्ण क्षमता वापरण्याचा आणि जागतिक कोळसा उद्योग क्षेत्रात महत्त्वाचा देश म्हणून स्थान बळकट करण्याचा भारताचा उद्देश आहे.N.Chitale/S.Chitnis/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 70
पंतप्रधान कार्यालय
बाराबंकी इथल्या रस्ते अपघातातल्या जीवितहानीबद्दल पंतप्रधानांनी व्यक्त केला शोक
पंतप्रधान राष्ट्रीय मदत निधीतून सहाय्य जाहीर
उत्तर प्रदेशातल्या बाराबंकी इथल्या रस्ते अपघातातल्या जीवितहानीबद्दल पंतप्रधान नरेंद्र मोदी यांनी शोक व्यक्त केला आहे.
उत्तर प्रदेशातल्या बाराबंकी इथल्या रस्ते अपघाताच्या वृत्ताने दुःख झाले असून मृतांच्या कुटुंबियांच्या दुःखात आपण सहभागी असल्याचे पंतप्रधानांनी ट्वीटरवर म्हटले आहे. मुख्यमंत्री योगी यांच्यासमवेत बोलणे झाले असून जखमींवर उपचाराची व्यवस्था केली जात आहे.
पंतप्रधानांनी, अपघातातल्या मृतांच्या नातेवाईकांना 2 लाख रुपयांची आणि जखमींना 50,000 रुपयांची मदत जाहीर केली आहे.
पंतप्रधानांनी बाराबंकी इथल्या अपघातातल्या मृतांच्या नातेवाईकाला पंतप्रधान राष्ट्रीय सहाय्य निधीतून 2 लाख रुपयांची तर जखमींना प्रत्येकी 50,000 रुपयांचे सहाय्य जाहीर केल्याचे पंतप्रधान कार्यालयाच्या ट्वीट मध्ये म्हटले आहे.
सामाजिक न्याय आणि सबलीकरण मंत्रालय
दिव्यांगजन सशक्तीकरण विभागाने ALIMCO सोबत 2018-19 या आर्थिक वर्षासाठी सामंजस्य करारावर स्वाक्षऱ्या केल्या
नवी दिल्ली, 23 मे 2018
सामाजिक न्याय आणि सक्षमीकरण मंत्रालयाच्या दिव्यांगजन सशक्तीकरण विभागाने आर्टिफिशियल लिंब्ज मॅन्युफॅक्चरींग कॉर्पोरेशन ऑफ इंडिया  सोबत 2018-19 या आर्थिक वर्षासाठी एका सामंजस्य करारावर स्वाक्षऱ्या केल्या. देशातील दिव्यांगांच्या सक्षमीकरणासाठी चालू आर्थिक वर्षात करायच्या महत्वपूर्ण विकास कामांसाठी हा करार करण्यात आला.
दिव्यांगजन सशक्तीकरण विभागाच्या सचिव शकुंतला गॅम्लीन आणि ALIMCO चे मुख्य व्यवस्थापकीय संचालक डी. आय.सरीन यांनी या करारावर स्वाक्षऱ्या केल्या.
B.Gokhale/M.Pange/D.Rane
(Visitor Counter : 48
पंतप्रधान कार्यालय
26 नोव्हेंबर रोजी होणाऱ्या संविधान दिनाच्या कार्यक्रमात पंतप्रधान होणार सहभागी
संसदेच्या मध्यवर्ती सभागृहात संविधान दिनाच्या कार्यक्रमाला पंतप्रधान करणार संबोधित
सर्वोच्च न्यायालयाने विज्ञान भवनात आयोजित केलेल्या संविधान दिन सोहळ्याचेही पंतप्रधान करणार उद्घाटन
नवी दिल्ली, 24 नोव्हेंबर 2021
1949 मध्ये संविधान सभेने भारतीय राज्यघटना स्वीकारल्याच्या स्मरणार्थ देश 26 नोव्हेंबर रोजी संविधान दिन साजरा करणार आहे. या ऐतिहासिक तारखेच्या महत्त्वाला योग्य ओळख देण्याच्या पंतप्रधानांच्या दूरदृष्टीच्या आधारे 2015 मध्ये संविधान दिन साजरा करण्यास सुरुवात झाली.गुजरातचे तत्कालीन मुख्यमंत्री श्री नरेंद्र मोदी यांनी 2010 मध्ये आयोजित केलेल्या "संविधान गौरव यात्रे" मध्येही या दृष्टीकोनाची मुळे सापडतात.
यावर्षीच्या संविधान दिनाच्या सोहळ्याच्या एक भाग म्हणून, पंतप्रधान नरेंद्र मोदी 26 नोव्हेंबर 2021 रोजी संसद आणि विज्ञान भवनात आयोजित करण्यात येणाऱ्या कार्यक्रमांमध्ये सहभागी होणार आहेत.
संसदेत आयोजित कार्यक्रम सकाळी 11 वाजता सुरू होणार असून संसदेच्या मध्यवर्ती सभागृहात हा कार्यक्रम होईल.या कार्यक्रमाला माननीय राष्ट्रपती, उपराष्ट्रपती, पंतप्रधान आणि लोकसभा अध्यक्ष संबोधित करतील.माननीय राष्ट्रपतींच्या भाषणानंतर, राज्यघटनेच्या उद्देशिकेचे वाचन करताना,देशातील नागरिक थेट सहभागी होऊन त्यांच्यासोबत राज्यघटनेच्या उद्देशिकेचे वाचन करतील. संविधान सभेतील चर्चांची डिजिटल आवृत्ती, भारतीय राज्यघटनेचे सुलेखन केलेल्या प्रतीची डिजिटल आवृत्ती आणि आजपर्यंतच्या सर्व सुधारणांचा समावेश असलेल्या भारताच्या राज्यघटनेच्या अद्ययावत आवृत्तीचे प्रकाशन माननीय राष्ट्रपतींच्या हस्ते होणार आहे. ‘संवैधानिक लोकशाहीवरील ऑनलाइन प्रश्नमंजुषा’चे उद्घाटनही ते करणार आहेत.
या शिवाय नवी दिल्ली येथील विज्ञान भवनातील प्लिनरी सभागृहामध्ये संध्याकाळी 5:30 वाजता सर्वोच्च न्यायालयाने आयोजित केलेल्या दोन दिवसीय संविधान दिन सोहळ्याचे पंतप्रधान उद्घाटन करतील. सर्वोच्च न्यायालयाचे सर्व न्यायाधीश, सर्व उच्च न्यायालयांचे मुख्य न्यायमूर्ती आणि ज्येष्ठ न्यायाधीश, भारताचे सॉलिसिटर जनरल आणि कायदे क्षेत्राशी संबंधित जगतातील इतर सदस्य यावेळी उपस्थित राहणार आहेत.पंतप्रधान एका प्रतिष्ठित मान्यवरांच्या संमेलनालाही संबोधित करणार आहेत.
G.Chippalkatti/S.Chavan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
अवजड उद्योग मंत्रालय
सार्वजनिक उपक्रम सर्वेक्षण 2018-19 संसदेत सादर
नवी दिल्ली, 10 फेब्रुवारी 2020
सार्वजनिक उपक्रम सर्वेक्षण 2018-19 आज संसदेत सादर करण्यात आले. सर्वेक्षणानुसार 31 मार्च 2019 पर्यंत देशात 348 केंद्रीय सार्वजनिक क्षेत्र उपक्रम असून 249 कार्यान्वित आहेत.
31 मार्च 2019 नुसार सार्वजनिक उपक्रमातील वित्तीय गुंतवणूक 16,40,628 कोटी रुपये असून गेल्यावर्षीच्या तुलनेत त्यात 14.65 टक्के वृद्धी आहे.
सर्व कार्यान्वित सार्वजनिक क्षेत्र उपक्रमातील सकल महसूल 2018-19 मध्ये 25,43,370 कोटी रुपये राहिला. आधीच्या वर्षाच्या तुलनेत त्यात 18.03 टक्के वृद्धी झाली आहे.
नफ्यातील 178 उपक्रमांचा नफा 2018-19 मध्ये 1,74,587 कोटी रुपये राहिला. आधीच्या वर्षाच्या तुलनेत त्यात 11.96 टक्के वाढ झाली.
B.Gokhale/S.Kakade/P.Malandkar
(Visitor Counter : 152